‫בחשיפתך לספר המהלכים,‬
‫הראיתי לך איך להגיע לראש שרשרת המזון,‬
‫ליצור תוכנית עסקית חסינה,‬
‫להטיל אימה על אויביך,‬
‫ולהישאר צעד אחד לפני הרשויות.‬
‫אפילו הראיתי לך מה לא לעשות.‬
‫בשיעור האחרון שלך,‬ ‫הגיע הזמן לשאוף רחוק יותר‬
‫ולגלות כמה בוס מאפיה יכול להיות חזק.‬
‫הבוסים הטובים ביותר של המאפיה‬ ‫שולחים את הזרועות שלהם לכל תחום של החברה,‬
‫כדי שיוכלו לנטרל כל מכשול‬ ‫שניצב מול הפעילות הפלילית שלהם.‬
‫אך אין אף פושע חלוץ‬ ‫שהוביל את השפעתו לכאלו מימדים,‬
‫או בכזה דיוק קטלני,‬ ‫כמו מלך הקוקאין של קולומביה,‬
‫פבלו אסקובר,‬
‫ששלט במקצועיות בכל עמוד בספר המהלכים‬
‫ואפילו הוסיף כמה פרקים אחרונים משלו.‬
‫היה לו כוח פוליטי,‬ ‫הוא היה גיבור בקהילה שלו…‬
‫- אני רוצה לברך באופן מיוחד… -‬
‫הוא היה אכזרי כלפי אויביו,‬
‫נוכל לתפארת, והוא היה איש עסקים טוב.‬
‫אי אפשר להרוויח 30 מיליארד דולר במקרה.‬
‫עקוב אחר דרכו של אסקובר,‬
‫וגם אתה תוכל להיות‬ ‫התלמיד הכי טוב בכיתה שלך‬
‫בכך שתלמד איך לרכוש חברים‬ ‫ולהשפיע על הכול.‬
‫איך להפוך לבוס מאפיה‬
‫- להיות יותר מסתם בוס -‬
‫פבלו אסקובר צמח מרחובות מדיין, קולומביה,‬
‫והפך לראש ארגון הסמים הגדול בהיסטוריה,‬
‫עם אומה שלמה בכף ידו.‬
‫הוא היה בוס מאפיה.‬ ‫הוא היה טרוריסט.‬
‫הוא היה פושע גאון,‬ ‫ויזם בקנה מידה עולמי.‬
‫אבל לפני שנפרט איך פבלו‬ ‫בנה קריירה כזו מרשימה‬
‫הנה כמה פרטים חשובים לגבי צעדיו הראשונים‬
‫שהובילו אותו מהתחתית לפסגה.‬
‫- יחי פבלו אסקובר גוויריה! -‬
‫- עובדה מספר אחת‬ ‫אסקובר היה מאוד מכוון מטרה-‬
‫אסקובר רצה להרוויח מיליון פסו קולומביאני‬
‫עד הגיעו לגיל 30.‬
‫- אסטריד לגארדה‬ ‫סופרת -‬
‫אימא שלו הייתה מורה בבית הספר.‬ ‫אבא שלו היה חוואי שעבד בחווה.‬
‫לא היו להם משאבים כלכליים.‬
‫עוד כשפבלו היה נער‬
‫הוא הראה את כישרון היזמות שלו.‬
‫אסקובר לקח חלק‬
‫במבצע הברחת סיגריות די גדול.‬
‫בפועל הוא הרחיב את הפעילות‬ ‫והגדיל רווחים עבור הבוס שלו.‬
‫זה הכין אותו לבנות בהמשך‬ ‫אימפריה משלו כסוחר סמים.‬
‫- עובדה מספר שתיים‬ ‫אסקובר היה מזהה טרנדים -‬
‫פבלו אסקובר ראה את הסוחרים האחרים‬ ‫מרוויחים כסף מקוקאין.‬
‫אחוזי הרווח מסחר בקוקאין‬ ‫היו הרבה יותר גבוהים מאשר במריחואנה.‬
‫כדי לרכוש קילו קוקאין ולהכניסו לארה"ב,‬
‫היה צריך לשלם בערך 5,000 דולר לקילו.‬
‫אם ההחזר שלך כסוחר‬ ‫על כל קילו קוקאין טהור הוא 80,000 דולר,‬
‫אין לי תואר בכלכלה,‬
‫אבל אפילו אני יכול להבין‬ ‫שזה החזר מעולה להשקעה שלך.‬
‫- עובדה מספר שלוש‬ ‫פבלו עולה לשלטון באופן מפתיע -‬
‫ב-1975, פבלו אסקובר‬ ‫היה סוחר סמים זוטר‬
‫שאיש לא שמע עליו.‬
‫צצה הזדמנות כאשר אדם בשם רסטרפו‬
‫היה זקוק למישהו‬ ‫שיעזור לו להשלים עסקת סמים במדיין.‬
‫אז פבלו עוזר בעסקת הסמים.‬
‫חודשיים לאחר מכן, פביו רסטרפו נרצח.‬
‫לפי הדיווחים, אסקובר עמד מאחורי ההתנקשות.‬
‫ואז אסקובר משתלט על הארגון שלו‬
‫ובעצם אומר לכל אנשי הארגון שלו‬ ‫שהם עובדים בשבילו.‬
‫זה מהלך של מנהיג.‬
‫אבל השאיפות של פבלו אסקובר‬
‫לא היו בקנה מידה של עסק מקומי.‬
‫הוא רצה להיות המוביל בתחום.‬
‫פבלו אסקובר רצה לשלוט בקולומביה.‬
‫כדי לעשות זאת, הוא יצטרך להגדיל‬ ‫באופן קיצוני את כוח ההשפעה שלו,‬
‫ולהתחיל עם היריב העיקש ביותר‬ ‫של כל מנהיג פושע.‬
‫- משטרה -‬
‫- טקטיקה‬ ‫דאג שאוכפי החוק יהיו בצד שלך -‬
‫עבור בוס מאפיה שאפתן בתחילת דרכו,‬
‫המשטרה המקומית יכולה להיות כמו קוץ ברגל.‬
‫אבל זה ידוע שאפילו השוטרים הישרים ביותר‬ ‫יכולים להתפתות להצעה הנכונה.‬
‫שוטרים מושחתים הם דבר נהדר עבור בוס מאפיה.‬
‫זה מאפשר לך יותר שליטה בשכונות‬
‫ובעסק שלך.‬
‫אז כשהשוטרים אצלך בכיס ואתה משלם להם,‬
‫אין דבר יותר טוב מזה.‬
‫- 1976‬ ‫מדיין, קולומביה -‬
‫כסוחר הקוקאין המוביל במדיין,‬
‫פבלו הכיר בערך של החזקת אנשי החוק לצידו.‬
‫במיוחד מאחר והוא שקל לעשות‬ ‫מהלך מסוכן שיעצים את כוחו.‬
‫ככל שפבלו נעשה מעורב יותר בעסקי הקוקאין,‬
‫הוא קלט את הרווח הנוסף שאפשר לעשות‬
‫על ידי ייצור הקוקאין בעצמו.‬
‫הוא אמר, "בוא נשקיע כסף‬ ‫בייצור מעבדות הקוקאין האלו".‬
‫אבל פבלו נתקל בבעיה‬ ‫כשזה הגיע לשינוע המוצר שלו.‬
‫בשנות ה-70, המשטרה הלאומית של קולומביה‬
‫שמה לה למטרה למגר את הסחר בסמים.‬
‫משטרת קולומביה הציבה מחסומים‬
‫בדרכים מרכזיות לאורכה ולרוחבה של קולומביה.‬
‫אם אין לך יכולות שכנוע,‬
‫אולי באמצעות כמה שטרות ביד,‬
‫סביר להניח שתיעצר על הברחה במחסומים האלו.‬
‫לפבלו הייתה את הגישה הנכונה,‬ ‫וחשוב מכך, תמיד היה עליו מזומן.‬
‫אבל בקולומביה של שנות ה-70‬
‫לא כל הגופים אוכפי החוק‬ ‫פעלו לפי אותם החוקים.‬
‫ערב אחד, אסקובר ואנשיו חוזרים למדיין‬
‫מסיבוב אספקה לאקוודור,‬
‫כאשר הם נתקלים בעיכוב בלתי צפוי.‬
‫פבלו מכיר את התרגיל,‬
‫אבל הוא לא מתעסק עם השוטרים הרגילים.‬
‫זו הייתה משטרה קולומביאנית חשאית‬ ‫הידועה בשם "דאס".‬
‫הייתה סוכנות בקולומביה בשם "דאס".‬
‫מחלקת הביטחון האדמיניסטרטיבי.‬
‫דאס הייתה כמו האף-בי-איי.‬
‫הם עשו הרבה עבודת מודיעין.‬
‫הסוכנים ידעו שפבלו יגיע,‬
‫ומהר מאוד גילו 39 ק"ג של משחת קוקאין גולמי‬
‫בתוך הצמיג הרזרבי של הטנדר.‬
‫הם תפסו אותו על חם.‬
‫פבלו מציע את השוחד הרגיל שלו,‬
‫אבל את סוכני ה"דאס" קשה לשחד.‬
‫הם עוצרים את פבלו על סחר בסמים.‬
‫למרבה המזל, לאסקובר עדיין קיימות‬ ‫אפשרויות לזכות בחופש שלו מחדש.‬
‫הוא דואג שישלחו מתנה‬ ‫לשופט שמטפל בתיק שלו.‬
‫השופט מעריך את המחווה,‬
‫ופועל בהתאם.‬
‫באשר לסוכני דאס העקשנים‬ ‫שסירבו להיענות להשפעתו של פבלו…‬
‫הם הופכים לדוגמה למה שקורה‬
‫כשלא מקבלים את המחוות הנדיבות‬ ‫של פבלו אסקובר.‬
‫מעתה ואילך, לכל השוטרים שייפגשו‬ ‫בדרכו של פבלו תהיה בחירה פשוטה.‬
‫פלאטה‬
‫או פלומו.‬
‫פלאטה או פלומו, זה אומר כסף או עופרת.‬
‫אתה יכול לקחת כסף או לספוג כדור.‬
‫זו הייתה הצעה שאיש לא יכול היה לסרב לה.‬
‫הישענות על אוכפי החוק זו התחלה טובה,‬
‫אבל השלב הבא של קמפיין ההשפעה שלך‬
‫הוא לשכנע קבוצה בעייתית נוספת לעמוד לצידך.‬
‫המתחרים שלך.‬
‫איך הופכים אויבים פוטנציאליים לבני ברית?‬
‫- טקטיקה‬ ‫צור שותפויות -‬
‫נהוג לומר שאם אתה רוצה לרוץ מהר, רוץ לבד.‬
‫אבל אם אתה רוצה להגיע רחוק, פעל בצוות.‬
‫כי יחד, כולם משיגים יותר.‬
‫ראשי המאפיה צריכים לקיים בריתות‬ ‫אסטרטגיות עם ראשי המאפיה האחרים,‬
‫כי כולם עובדים‬ ‫עבור אותה תוצאה מוצלחת, נכון?‬
‫לעשות כסף.‬
‫יש שפע בלתי נגמר של כסף להרוויח,‬
‫אבל אם אני אתחרה בו והוא יתחרה בי,‬ ‫ונתחיל לירות אחד בשני‬
‫אף אחד לא ישיג מזה שום דבר.‬ ‫חוץ מהרבה אנשים מתים.‬
‫כך נולדו קבוצות העל הפושעות האלה.‬
‫בוס המאפיה הסיציליאנית, גטאנו בדאלמנטי,‬ ‫שיתף פעולה עם המאפיה האמריקאית‬
‫כדי לסחור בהרואין בארה"ב.‬
‫המבצע זכה לכינוי "דרך הפיצה".‬
‫כי הסמים הועברו דרך הפיצריות של ניו יורק.‬
‫מנהיגת הסחר בבני אדם‬ ‫הידועה בשם האחות פינג,‬
‫שהקימה אימפריית הברחת מהגרים סינים‬ ‫לארה״ב בשווי 40 מיליון דולר,‬
‫שילמה ליריביה לשעבר, כנופיית פאק צ'ינג,‬
‫קרוב למיליון דולר כדי לסייע לארגון שלה.‬
‫והטילה אימה על אלה שסירבו לשלם.‬
‫בעוד לאקי לוצ'יאנו,‬ ‫באגסי סיגל ומאייר לנסקי‬
‫מיזגו בתקופת היובש‬ ‫את הכנופיות האיטלקיות והיהודיות שלהם‬
‫כדי ליצור את מה שהם כינו "הסינדיקט".‬
‫המאפיה האמריקנית הרב-אתנית הראשונה.‬
‫זו דרך חשיבה מתקדמת.‬
‫- 1981 -‬
‫ככל שהשאיפות של פבלו גדלו,‬
‫היו לו יותר סיבות‬ ‫לתור אחר שיתוף פעולה מועיל.‬
‫סחר הקוקאין בקולומביה‬ ‫התחיל בתור שוק תחרותי.‬
‫היו לא מעט שחקנים שונים‬ ‫שהתחרו על נתח שוק.‬
‫סוחרי הסמים עושים‬ ‫הכל בדרך שלהם,‬
‫עליהם ליצור מקורות משלהם‬ ‫כדי לוודא שהכימיקלים יהיו בידם,‬
‫וזה אתגר לא פשוט,‬ ‫כי מאיפה משיגים כימיקלים?‬
‫יש מעט מאוד חברות כימיקלים בעולם.‬
‫האם הם עדיין הרוויחו כסף? בהחלט כן.‬
‫אבל פבלו וחבריו סוחרי הסמים‬ ‫עמדו להתמודד עם משבר‬
‫שהולך לשנות הכול.‬
‫ברחבי קולומביה, קבוצות מורדים‬ ‫מתחילות לחטוף אזרחים עשירים‬
‫ולהחזיק בהם בתמורה לכופר.‬
‫זה מעשה הנוכלות הרווחי ביותר,‬
‫ועבור אלו שלא משלמים, זו סכנת מוות.‬
‫תוך זמן קצר הם התחילו‬ ‫לחטוף את טייקוני הסמים ואת משפחותיהם.‬
‫מרתה אוצ'ואה, אחותם הצעירה‬ ‫של הסוחרים המובילים, האחים אוצ'ואה,‬
‫נחטפת מקמפוס הקולג' שלה‬
‫על ידי חבורת הגרילה המרקסיסטית, אם-19.‬
‫הם דורשים מיליונים תמורת שיחרורה בבטחה.‬
‫בתגובה, פבלו ומשפחת אוצ'ואה‬ ‫מחליטים לכנס ועידה‬
‫של הסוחרים המובילים בקולומביה.‬
‫בזמן שגדולי סוחרי הסמים מתאספים,‬ ‫פבלו מתעקש שלא ישולמו יותר דמי כופר.‬
‫במקום תשלומי כופר,‬ ‫עליהם לאחד כוחות כדי לממן צבא פרטי משלהם‬
‫עם שם קליט.‬
‫מ.א.ס, מוארטה א לוס סקווסטרדורס.‬
‫במילים אחרות, מוות לחוטפים תמורת כופר.‬
‫מהו מחיר ההצטרפות?‬ ‫שני מיליון פסו, בערך 33,000 דולר.‬
‫ועשרה שכירי חרב כל אחד.‬
‫ימים ספורים לאחר ייסוד הצבא הפרטי,‬ ‫מ.א.ס מתחיל לצוד.‬
‫הם מחסלים יותר מ-100 אנשים‬ ‫החשודים בחטיפה ברחבי המדינה…‬
‫עד שהחוטפים של מרתה אוצ'ואה‬ ‫מבינים סוף סוף את המסר.‬
‫מה שהחל כשותפות טקטית יתפתח במהרה‬
‫כאשר משתפי הפעולה הלא צפויים האלה‬ ‫מחליטים ליצור ברית ארוכת טווח יותר,‬
‫והופכים להיות מה שהעולם יכיר‬ ‫בתור קרטל הסמים של מדיין.‬
‫אז כולם הביאו דברים שונים‬ ‫לשולחן כדי לחלוק זה עם זה.‬
‫וזו הנקודה שבה הרווחים שלהם‬ ‫התחילו ממש לגדול.‬
‫הם הפכו לחזקים יותר כקבוצה‬ ‫מאשר כל אחד לחוד.‬
‫בסוף שנות ה-80, תחילת שנות ה-90,‬
‫הקרטל היה אחראי‬ ‫על 80 אחוז מהקוקאין שהופץ בעולם.‬
‫הם שולטים בעסקי הקוקאין.‬
‫במילים אחרות, הם אלו שקובעים את המחיר.‬
‫אך מי האדם שנשאר תמיד‬ ‫מעל כל האנשים האלה? פבלו אסקובר.‬
‫ובעל החזון קוצר את הפירות.‬
‫באמצע שנות ה-80,‬ ‫פבלו אסקובר הרוויח מיליון דולר ביום.‬
‫אבל כשאתה מנהל אימפריה בלתי חוקית,‬
‫ההכנסות הגדלות שלך‬ ‫ימשכו עוד ועוד תשומת לב לא רצויה.‬
‫ספר המהלכים הנאמן שלנו יראה לך‬ ‫איך להרחיק את הזאבים מהטרף‬
‫ולהרחיב את יכולת ההשפעה שלך עוד יותר.‬
‫- טקטיקה‬ ‫פתה את ההמונים -‬
‫אהבה.‬
‫כולנו מעוניינים בהרגשה‬ ‫החמה והנעימה של ביטחון והגנה.‬
‫זה תקף גם על מנהיגי מאפיות חזקים.‬
‫פושעים בכירים מבינים‬ ‫את התועלת של דעת הקהל מאחוריהם.‬
‫אם אתה יכול להשיג‬ ‫גיבוי ותמיכה מצד הקהילה,‬
‫ייתכן שאנשים ייטו לא להתמקד‬ ‫בעובדה שאתה עושה דברים לא חוקיים.‬
‫ככל שהבוס יצליח להשיג יותר תמיכה ציבורית,‬
‫כך הוא יוכל להגן על עצמו בצורה טובה יותר.‬
‫מה הצעד הראשון בסחיפת ההמונים אחריך?‬
‫הראה את הצד הנדיב שלך.‬
‫כמו הבחורים האלה.‬
‫ראשי המאפיה של ניו יורק,‬ ‫הבנים של קרלו גמבינו, תומאס וג'וזף,‬
‫שהרוויחו 70 מיליון‬
‫מהונאת משאיות במחוז גרמנט,‬
‫תרמו מעל מיליון דולר‬ ‫לתמיכה ומימון מרכז לסרטן ילדים,‬
‫שעד היום נושא את שמות המשפחה שלהם‬ ‫על אחד מהסניפים שלו.‬
‫אחרי שצונאמי הרסני הכה ביפן ב-2011,‬
‫היאקוזה, בפיקודו של קניצ'י שינודה,‬
‫היו בין הראשונים‬ ‫שהגישו סיוע לאותם אזורים הרוסים.‬
‫וסגן הבוס הידוע לשמצה‬ ‫של משפחת הפשע קולומבו, וויליאם קוטולו,‬
‫היה התורם ראשי‬ ‫של האגודה הלאומית לחקר לוקמיה.‬
‫הוא אפילו התחפש לסנטה קלאוס‬ ‫במסיבת חג המולד השנתית.‬
‫קמפיין אהדת הקהל של פבלו אסקובר‬
‫שגשג גם בזכות יכולתו להבין את הקהל שלו.‬
‫פבלו אסקובר הגיע מרקע צנוע‬
‫והכיר את הצרכים של עמו.‬
‫הממשלה דאגה אז רק לאליטות.‬
‫ולכן, פבלו אסקובר הצליח לתת מענה‬
‫שהממשלה לא סיפקה,‬
‫הוא סיפק שירותים ודברים‬ ‫שהאנשים הפשוטים היו זקוקים להם.‬
‫נדיבותו של פבלו התבטאה בדרכים רבות.‬
‫בחסות הכסף שלו‬ ‫נסללו כבישים והוקמו קווי חשמל,‬
‫בתי חולים,‬
‫אצטדיונים,‬
‫משטחי החלקה.‬
‫אפילו מתחם דיור של 600 דירות‬ ‫לטובת האזרחים הנזקקים ביותר של מדיין,‬
‫שנקרא בריו דה פבלו אסקובר.‬
‫הוא מקים גן חיות פרטי עם כניסה חופשית,‬
‫בו מוצגות לראווה 200 חיות אקזוטיות.‬
‫הוא נותן חסות‬ ‫לקבוצות כדורגל מקומיות,‬
‫ובונה מגרשי משחקים בכל רחבי העיר עם תאורה.‬
‫לפעמים פבלו אפילו לובש את מדי הקבוצה.‬
‫הוא מחלק כסף בשכונות העניות ביותר בעיר,‬
‫לעתים קרובות בליווי כמרים קתולים.‬
‫הוא נתן כסף גם לכנסייה.‬
‫הקהילה של פבלו ראתה בו רובין הוד,‬
‫שהיה גונב מהקפיטליסטים העשירים‬ ‫ומחזיר לעניים.‬
‫ולכן הוא נתפס כגיבור‬ ‫בעיני האנשים בשכונה שלו.‬
‫המשמעות של זה הייתה נאמנות.‬
‫אנשים חשבו שפבלו אסקובר‬ ‫הוא האדם הטוב בסיפור,‬
‫ושאנשי הממשלה הם הרעים.‬
‫כשאתה מחזיק באמונה של העם,‬ ‫אתה המנצח.‬
‫ככה מנצחים את הממשלה.‬
‫אבל גם כשנראה שהשכונה שלך‬ ‫היא מקום מבטחים,‬
‫איומים מבחוץ יכולים להיות עניין אחר לגמרי.‬
‫- הנשיא רונלד רייגן -‬
‫- סמים מסכנים את החברה שלנו.‬ ‫הם מאיימים על הערכים שלנו, -‬
‫- ומערערים את המוסדות שלנו. -‬
‫- הם הורגים את ילדינו. -‬
‫- תגידו "לא" לסמים. -‬
‫- תוציא את הסמים מחייך בכך שתאמר לא. -‬
‫- פשוט תגידו "לא". -‬
‫- ההערכה היא שכ-96 טונות של קוקאין -‬
‫- הוברחו לארה"ב בשנה שעברה. -‬
‫- אנחנו באמת מנסים לעשות‬ ‫כל מה שהממשלה יכולה לעשות -‬
‫- כדי להילחם בסוחרי סמים. -‬
‫הופעל לחץ רב על ממשלת קולומביה מצד ארה"ב‬
‫לתקוף את סוחרי הסמים.‬
‫וזה מוביל להחלטה מטרידה ביותר.‬
‫ארה"ב וקולומביה חתמו על אמנה‬
‫שאפשרה להסגיר סוחרים קולומביאנים‬ ‫לידיה של ארה"ב.‬
‫עסק מפחיד, אבל אל דאגה.‬
‫ספר המהלכים יראה לך‬
‫איך לנצל את הפופולריות החדשה שרכשת.‬
‫- טקטיקה‬ ‫תהיה מעורב בפוליטיקה -‬
‫פוליטיקה. היא איטית. היא מלוכלכת.‬
‫אבל כשאתה רוצה להשפיע על מדיניות ציבורית,‬
‫אתה צריך ללכת ישירות למקור.‬
‫ואם אתה פבלו אסקובר,‬
‫עכשיו יש חוק אחד שחשוב יותר מכול.‬
‫לפבלו אסקובר היה חשש אמיתי מהסגרה,‬
‫האפשרות שעלולים לכפות עליו לעבור לארה"ב‬
‫שם כמעט בטוח ייפסקו שהוא אשם‬ ‫והוא יקבל עונש מאסר.‬
‫פבלו היה צריך למנוע מהתרחיש הזה לקרות.‬
‫פבלו אסקובר הבין‬ ‫שאם הוא באמת רוצה לשנות את החוקים,‬
‫הדרך הטובה ביותר לעשות זאת היא מבפנים.‬
‫- פברואר 1982,‬ ‫שנה אחת לאחר שפבלו הפך לראש ארגון הפשע -‬
‫הוא התמודד כמחליף‬
‫לתפקיד חבר קונגרס מחוץ למחוז שלו.‬
‫- האידאולוגיה העיקרית‬ ‫של התנועה שלנו היא רוח הציבור, -‬
‫- לאומנות, תוכניות חברתיות. -‬
‫ובאשר לקורות החיים המורכבים של פבלו…‬
‫אסקובר יצר את הפרופיל הציבורי שלו בקפידה.‬
‫הוא שכר איש יחסי ציבור כדי לגרום לו‬
‫להיראות כמו איש עסקים לגיטימי,‬
‫כדי לשלם לעיתונאים,‬ ‫ובעצם למחוק ולנקות את העבר שלו.‬
‫הוא רכב על גבו‬ ‫של אדם בשם אורטגה,‬
‫שהיה המנהיג המכהן, והוא ניצח.‬
‫ברגע שהבחירות הסתיימו,‬
‫פבלו נכנס לקונגרס כאילו הוא אדם מן השורה.‬
‫מלבד הכוח והיוקרה שהיה למשרד שלו,‬
‫התפקיד החדש של פבלו‬ ‫כלל כמה הטבות שימושיות נוספות.‬
‫כחבר קונגרס,‬
‫אסקובר נהנה מחסינות מפני תביעה פלילית,‬
‫הוא קיבל ויזה דיפלומטית לארה"ב,‬
‫והיה בעמדת השפעה‬ ‫על הסכם ההסגרה של קולומביה,‬
‫שממנו הוא רצה להיפטר.‬
‫עם זאת, השאיפות הגדולות של פבלו‬
‫הציבו אותו פנים אל פנים מול יריב אימתני.‬
‫רודריגו לארה היה שר המשפטים שבדיוק מונה‬
‫כשפבלו אסקובר נבחר לקונגרס.‬
‫הוא היה פוליטיקאי ותיק ומנוסה‬
‫ואויב מושבע של סוחרי הסמים.‬
‫השר ידע מי זה פבלו.‬
‫הוא הבין שפבלו‬ ‫עשה צחוק ממערכת הקונגרס שלהם‬
‫מעצם נוכחותו באולם.‬
‫- 16 באוגוסט, 1983 -‬
‫ביום הראשון של פבלו בקונגרס,‬
‫היה ברור שהוא לא משתלב.‬
‫רודריגו לארה עומד להפוך‬ ‫את המצב לעוד יותר לא נוח עבורו.‬
‫הוא מתחיל את הפגישה‬
‫ומוקיע את ההשפעה ההרסנית‬ ‫של הסחר בסמים על החברה הקולומביאנית,‬
‫ואז מפנה את תשומת ליבו לפבלו.‬
‫לארה חושף שחבר הקונגרס החדש‬ ‫הוא ראש ארגון סחר בסמים‬
‫ומכריז שאסקובר שיקר והונה את הקונגרס‬
‫ואת העם הקולומביאני.‬
‫פבלו ממשיך להכחיש את ההאשמות.‬
‫- מכל נקודת מבט, אנחנו מוכפשים ומותקפים -‬
‫- על מידע כוזב -‬
‫- ועל מילים מזיקות -‬
‫- ששוגרו נגדנו על ידי אויבינו הפוליטיים. -‬
‫אך לאחר חקירה שנמשכת שנה,‬ ‫אסקובר מסולק מהקונגרס.‬
‫לא רק שאסקובר מפסיד‬
‫את כל סוגי החסינות‬ ‫מפני תביעות שיכלו להיות לו,‬
‫את כל ההשפעה שהייתה לו‬ ‫על מדיניות הסמים הקולומביאנית,‬
‫אלא הוא גם מושפל באופן אישי ונחשף.‬
‫הניסיון של פבלו‬ ‫לפרוץ בפוליטיקה הגיע למבוי סתום.‬
‫אבל יש יותר מדרך אחת‬ ‫לכופף את הממשלה כרצונך.‬
‫והדרך הבאה לא כל כך מנומסת.‬
‫- טקטיקה‬ ‫נקה את כל המכשולים שבדרך -‬
‫כשאתה בעל אמצעים,‬ ‫אתה יכול לסמוך על זה שהכסף שלך‬
‫יקדם את האינטרסים שלך.‬
‫ובסוף שנות ה-80‬
‫מעטים האנשים בעולם‬ ‫שהיו בעלי יותר אמצעים משל פבלו אסקובר.‬
‫הוא באור הזרקורים.‬
‫יש לו יותר כסף ממה שהוא יכול לבזבז.‬
‫הוא אחד הפושעים העשירים בעולם,‬ ‫אם לא העשיר ביותר.‬
‫והוא לא רוצה לוותר על זה.‬
‫אבל קבוצת פוליטיקאים חדשה‬ ‫רצתה לבסס את מעמדה‬
‫בכך שהם הבטיחו‬ ‫להפיל את פבלו ושותפיו לקרטל.‬
‫אדם בשם לואיס קרלוס גלאן‬ ‫התמודד לנשיאות קולומביה,‬
‫והמצע שלו תמך‬ ‫בהסגרת סוחרי הסמים בקולומביה.‬
‫שיעור הפופולריות שלו היה גבוה למדי.‬
‫- הוא הגיע למולדתנו -‬
‫- כפי שהגיע ליותר מ-60 מדינות בעולם. -‬
‫אם אתה פבלו אסקובר,‬
‫זה האדם האחרון שאתה יכול להרשות לעצמך‬ ‫שינהל את המדינה שלך.‬
‫- אוגוסט 1989, שמונה שנים‬ ‫אחרי שאסקובר הפך לראש ארגון פשע -‬
‫הגיע הזמן להשפיע באופן ישיר יותר.‬
‫גלאן נרצח בפקודתו של אסקובר,‬
‫אבל זה לא בהכרח עזר להעלים‬ ‫את רעיונותיו של גלאן.‬
‫עבור אסקובר, הבעיות לא נפתרו‬
‫כי ראש הסגל של גלאן,‬
‫סזאר גוויריה, הפך למועמד לנשיאות.‬
‫- גוויריה היה גם המועמד היחיד‬ ‫שהבטיח להמשיך להסגיר -‬
‫- כמה ממנהיגי הקרטל למשפט בארה"ב. -‬
‫נראה היה שהוא לא הבין את המסר.‬
‫אז פבלו החליט לחסל גם את גוויריה,‬
‫הוא מצליח להשיג מידע מודיעיני‬
‫שסזאר גוויריה יהיה על הטיסה מבוגוטה לקאלי.‬
‫פבלו החליט להורות לשתול פצצה באותו מטוס.‬
‫המטוס ממריא, הפצצה מתפוצצת באוויר.‬
‫- 107 אנשים נהרגו בקולומביה‬ ‫בהתרסקות מטוס. -‬
‫- המטוס התרסק דקות אחרי שהמריא מבוגוטה. -‬
‫- ככל הנראה מדובר בפצצה, -‬
‫- ויש טענה אחת שסוחרי סמים שתלו אותה. -‬
‫אבל הייתה בעיה אחת.‬
‫גוויריה לא היה על המטוס.‬
‫אז 110 איש מתו‬
‫רק כי פבלו חשב שאדם אחד יהיה על אותה טיסה.‬
‫אחרי ההפצצה של פבלו אסקובר,‬
‫אנשים התחילו לומר‬ ‫שהאדם הזה צריך להיות מאחורי סורג ובריח.‬
‫ומאותה נקודה מתחילים לגייס מאמצים ולהתמקד‬
‫באיתורו של פבלו אסקובר.‬
‫- משטרת קולומביה‬ ‫ממשיכה למצוא ולהשמיד מסלולי טיסה נסתרים, -‬
‫- לפרק מעבדות קוקאין‬ ‫ולחפש את פבלו אסקובר, -‬
‫- ראש קרטל הסמים של מדיין. -‬
‫אולי נראה שהקירות סוגרים עליו,‬
‫אבל לפבלו נותר עוד קלף אחד בשרוול‬
‫בכדי לכפות את רצונו ולהבטיח את עתידו.‬
‫- טקטיקה,‬ ‫לך על כל הקופה -‬
‫לאחר שהרוויח מיליארדים והפך לאזרח‬ ‫בעל ההשפעה הגדולה ביותר בקולומביה,‬
‫השלטונות הקולומביאניים‬ ‫ישבו כעת לפבלו אסקובר על הצוואר...‬
‫והעם עודד ורצה בלכידתו.‬
‫הוא היה צריך להחזיר את הסיכויים לטובתו.‬
‫אלימות היא קלף המיקוח של אסקובר.‬
‫זה הקלף היחיד שנותר לו,‬
‫והדרך היחידה שהוא חושב שאיתה‬ ‫הוא יכול להתמודד מול הממשלה.‬
‫- ברוני הסמים בקולומביה הגיבו‬ ‫היום למדיניות הממשלה להחמרת האכיפה. -‬
‫- הם הכריזו מלחמה על הממשלה. -‬
‫עם הלחץ הגובר לתפוס את אסקובר,‬ ‫הכול הופך למטרה,‬
‫ולמעשה בוגוטה הופכת לאזור מלחמה.‬
‫אלפים על אלפים של חפים מפשע נהרגו.‬
‫ואז הוא פרסם עלונים‬ ‫באתרים של מכוניות תופת.‬
‫ברי ההסגרה. "לוס אסטראדיטבלס".‬
‫"אני מעדיף חלקת קבר בקולומביה‬ ‫מאשר תא בכלא בארה"ב."‬
‫והיה חתום על זה "ברי ההסגרה".‬
‫ידענו שב"ברי ההסגרה"‬ ‫הכוונה היא לפבלו אסקובר.‬
‫זה היה כרטיס הביקור שלו.‬
‫לא לקח הרבה זמן‬ ‫עד שהקמפיין של פבלו נשא פירות.‬
‫דעת הקהל גוברת וגדלה,‬
‫והקהל פונה לממשלה ושואל,‬ ‫"מה תעשו בנוגע לאלימות?‬
‫"חטפנו מספיק.‬ ‫איך אתם מתכוונים לעזור לנו?"‬
‫מתוך חשש למרד ציבורי,‬
‫לממשלה לא הייתה ברירה‬ ‫אלא להציע לפבלו עסקה.‬
‫הנשיא סזאר גוויריה‬
‫מעלה רעיון של "תוכנית כניעה עצמית".‬
‫כלומר מצב בו אתה, בתור פושע, מגיע‬
‫ומסכים להודות באשמה על פשע אחד לבחירתך.‬
‫ובתמורה, נפטור אותך מכל פשע אחר‬
‫שביצעת בחייך, כולל רציחות.‬
‫המטרה העיקרית הייתה לעצור‬ ‫או להפיל את פבלו אסקובר.‬
‫- 19 ביוני, 1991,‬ ‫עשר שנים אחרי שאסקובר הפך לראש הארגון -‬
‫הדבר היחיד שטוב יותר‬ ‫מלעשות משא ומתן מול הממשלה‬
‫הוא לגרום לה לרדת על בירכייה.‬
‫פבלו אסקובר התקשר לממשלת קולומביה ואמר,‬
‫"אני מוכן להפסיק את מסע ההפגזות שלי,‬
‫"ואני מוכן להסגיר את עצמי.‬
‫"אבל יש לי כמה תנאים."‬
‫הם אמרו, "טוב, מה אתה רוצה?"‬
‫"ראשית, אני אבנה כלא משלי.‬
‫"כי אני צריך לדעת שזה מקום‬ ‫שאוכל להרגיש בו בטוח."‬
‫ומה הייתה תשובת הממשלה? "בסדר".‬
‫"דבר שני, אני צריך לבחור בעצמי‬ ‫את כל חבריי האסירים כי יש לי אויבים.‬
‫"אני חייב לוודא‬ ‫שלא יהיו אנשים שיהרגו אותי בכלא."‬
‫והממשלה אמרה, "בסדר".‬
‫"אני אשכור סוהרים משלי.‬
‫"אל תדאגו בקשר למשכורות שלהם.‬ ‫אני אשלם להם."‬
‫והממשלה אמרה, "בסדר".‬
‫נוסף על כך, לא היו שום תנאים‬ ‫בנוגע ללקיחת הנכסים של פבלו.‬
‫"אבל התנאי העיקרי הוא‬ ‫שאני צריך שעניין ההסגרה הזה ייעלם."‬
‫וממשלת קולומביה הסכימה.‬
‫זו עסקת הטיעון הגרועה ביותר בהיסטוריה‬ ‫מצד רשויות החוק‬
‫בכל ההיסטוריה של העולם.‬
‫למעשה, פבלו אסקובר ניצח ואנחנו הפסדנו.‬
‫אבל מה עם עונש המאסר?‬
‫המתקן שהוא בחר נקרא "לה קתדרל".‬
‫בכלא הזה יש טלוויזיות עם מסך גדול,‬ ‫ג'קוזי, בריכה עם מפל,‬
‫וכל הדברים שאסקובר צריך‬ ‫כדי להמשיך את העסק שלו בבטחה‬
‫מתוך הכלא עם סוהרים בחוץ.‬
‫ולאחר מאסר של שנה בלה קתדרל,‬
‫ממשלת קולומביה החליטה לבטל את העסקה שלהם‬
‫ולהעביר את אסקובר לכלא פחות נוח…‬
‫אנשיו של פבלו התכוננו לקרב,‬
‫ואסקובר ברח מהדלת האחורית.‬
‫- מאות חיילי צבא, -‬
‫- תרים אחר האיש המבוקש ביותר בקולומביה. -‬
‫- עד כה, היתרון עומד לצד פבלו אסקובר. -‬
‫על אף שהוא לא נשאר במנוסה לנצח,‬
‫האיש שאמר שהוא מעדיף‬ ‫מוות בקולומביה על פני כלא בארה"ב‬
‫קיבל את משאלתו.‬
‫הודות למשטרת קולומביה‬ ‫ולסוכנות האמריקאית לאכיפת סמים.‬
‫- פבלו אסקובר מת כפי שהוא חי, באלימות. -‬
‫- מותו עשוי להיות‬ ‫המכה האחרונה לקרטל מדיין. -‬
‫על ידי סלילת דרכו הייחודית‬ ‫בספר המהלכים,‬
‫פבלו אסקובר הפך לאחד‬ ‫מעשרת האנשים העשירים ביותר בעולם‬
‫עם הון בשווי של 30 מיליארד דולר.‬
‫מי אמר שפשע לא משתלם?‬
‫זו המנטליות של בוס מאפיה.‬
‫כל מי שלא לוקח חלק הוא פראייר.‬
‫כשאתה נכנס לעסק הזה, אתה מרוויח כסף,‬ ‫אבל אנחנו לא סתם הורגים אנשים.‬
‫אנחנו מסתכלים על מה הציבור רוצה.‬ ‫ואנחנו מספקים לו את זה.‬
‫לפחות המאפיה לא מנסה להסתיר‬ ‫את האמת מעיניי הציבור.‬
‫כל אחד מענקי הפשע האלה‬ ‫תפס שליטה על גורלו‬
‫והגיע לגבהים שרוב בני התמותה‬ ‫יכולים רק לחלום עליהם.‬
‫הבוסים של המאפיה‬ ‫כל כך מכובדים, כל כך מרתיעים.‬
‫אם אתה מרוצה מהמצב הנוכחי שלך,‬
‫אז אולי אתה לא מסוג האנשים המתאים‬ ‫להסבת קריירה כזו,‬
‫אבל בוא נהיה מציאותיים.‬
‫זה מאוד פשוט.‬ ‫אתה רוצה כסף, כוח, כבוד?‬
‫אתה רוצה להיות הבוס.‬
‫מי מאיתנו לא ישמח לקבל עוד‬ ‫מהדברים המשובחים בחיים?‬
‫הקניתי לך את הכלים.‬
‫אז למה אתה מחכה?‬
‫איך להפוך לבוס מאפיה‬
‫תרגום כתוביות:‬